अमेरिका में अश्वेतों का इतिहास
अमेरिका में अश्वेतों के इतिहास की प्रमुख घटनाएँ इस प्रकार हैं - अमेरिका में वर्ष २००८ के राष्ट्रपति चुनाव के घटनाक्रम की कुछ मुख्य तिथियाँ इस प्रकार हैं:- २० जनवरी: न्यूयार्क की डेमोक्रेट और पूर्व राष्ट्रपति बिल क्लिंटन की पत्नी सीनेटर हिलेरी क्लिंटन ने ह्वाइट हाउस की दौड़ के लिए अपनी उम्मीदवारी की घोषणा की। २० फरवरी: सीनेटर बराक ओबामा ने आधिकारिक तौर पर इलिनोइस के स्प‌र्न्गफील्ड से अपनी उम्मीदवारी की घोषणा की। २८ फरवरी: एरिजोना के रिपब्लिकन सीनेटर जान मैक्केन ने एक टीवी शो में घोषणा की कि वह राष्ट्रपति चुनाव लड़ेंगे।
इंग्लैंड का इतिहास
हैराल्ड विल्सन के नेतृत्व में 1964 ई. के दौरान उदार दल ने इंग्लैंड का शासन सँभाला। परंतु देश की आर्थिक दशा लड़खड़ा चुकी थी और स्थिति यहाँ तक पहुँच गई थी कि भुगतान की राशि चुकाने में भी सरकार को कठिनाई का सामना करना पड़ रहा था। अत: आर्थिक संयम के लिए कदम उठाया गया। ऋणों पर रोक लगाई गई और कीमतों तथा आय पर नियंत्रण रखने हेतु कानून बनाया गया। नवंबर, 1967 ई. में पौंड का 14.3 प्रतिशत अवमूल्यन हुआ। जनवरी, 1968 ई. में आर्थिक राहत के लिए कुछ और उपाय किए गए जिनमें 1971 ई. तक सिंगापुर, मलयेशिया तथा फारस की खाड़ी से ब्रिटिश फौजों को वापस बुलाने का कार्यक्रम भी सम्मिलित था। लेकिन 1969 ई. आते-आते ब्रिटेन की आर्थिक दशा में अपेक्षाकृत सुधार हुआ और उपर्युक्त नियमों में ढिलाई बरती जाने लगी। जून, 1970 के चुनाव में अनुदार दल की विजय हुई और एडवर्ड हीथ इंग्लैंड के प्रधानमंत्री बने। नई सरकार ने अक्टूबर में केंद्रीय प्रशासन का पुनर्गठन किया और वाणिज्य तथा उद्योग मंत्रालय एवं पर्यावरण मंत्रालय नाम से दो और मंत्रालय स्थापित किए। 1970 ई. के दौरान अनुदार दल की सरकार ने मुद्रास्थिति, हड़तालों तथा मजदूरी बढ़ाने की माँगों पर रोक लगाने के लिए नियम बनाए। बेकारी रोकने के 1971 ई. में इस सरकार ने राष्ट्रीय स्तर पर व्यापक औद्योगिक प्रशिक्षण योजना लागू की।